Държавен вестник, бр. 92, 2025 г., стр. 176

СТР.  176	
Д Ъ Р Ж А В Е Н  В Е С Т Н И К 	
БРОЙ  92
3. уведомяват началника на групата/смяна­
та, командира на отделение или ръководещия 
смяната служител.
(2) Действията по ал. 1, т. 1 и 3 се извършват 
и когато при гранична проверка полицейските 
органи установят, че:
1. лицето ползва нередовен документ за 
пътуване, разрешително за пребиваване, виза 
или други, или не разполага с такива;
2. лицето ползва документ за пътуване, 
разрешително за пребиваване, виза или други, 
издадени за друго лице;
3. при излизане от страната в документите 
на гражданин на трета страна и/или в инфор­
мационните масиви няма данни за законно 
влизане на територията на държавите членки; 
когато в резултат от допълнително извърше­
ната проверка се установят данни за законно 
влизане на територията на държавите членки, 
се изготвя и се връчва „Единен формуляр 
за потвърждаване спазването на условията 
за продължителността на краткосрочното 
пребиваване“.
(3) Началникът на група/смяна, команди­
рът на отделение или ръководещият смяната 
служител организира последващите действия 
спрямо обекта самостоятелно или докладва 
случая на началника на ГКПП, а извън ре­
довното работно време – на оперативната 
дежурна част на ГПУ.
Раздел II
Лица, пренасящи повече от един документ 
за пътуване
Чл. 46. Когато влизащият в Република 
България чужденец декларира, че е гражда­
нин и на друга държава и притежава редовен 
документ, с който го удостоверява, или обяви 
пренасянето на други документи за пътува­
не, се извършва проверка в АИС на МВР 
за наблюдавани обекти на специализирано 
работно място.
Раздел III
Лица, пренасящи оръжие
Чл. 47. (1) На лице, пренасящо оръжие, се 
извършва гранична проверка със задължител­
на проверка в АИС ГК и в поле „забележка“ 
се изписва „пренася оръжие“.
(2) При съмнение, че пренасяното от лицето 
оръжие е средство за извършване или пред­
мет на престъпление или административно 
нарушение, граничният полицай извършва 
допълнителна проверка за вещта в АИС „Из­
дирвателна дейност – Н.ШИС“.
Раздел IV
Малолетни и непълнолетни лица
Чл. 48. (1) Малолетни и непълнолетни 
лица, които преминават през външна гра­
ница, подлежат на същите проверки като 
пълнолетните лица.
(2) Граничната проверка на малолетни и 
непълнолетни лица, които напускат терито­
рията на Република България през външна 
граница, включва задължително извършване 
на справка в АИС ГК.
(3) В рамките на извършваната гранична 
проверка на малолетни или непълнолетни 
български граждани с цел установяване дан­
ните на техните родители, настойници или 
попечители се извършва справка в НАИФ 
„Национален регистър на българските лични 
документи“.
(4) С цел проверка за наличието на данни 
за наложена забрана за напускане на страната 
спрямо малолетни или непълнолетни лица, 
за които е установено и друго гражданство, 
се извършва допълнително справка в АИС 
„Издирвателна дейност – Н.ШИС“.
(5) При гранична проверка на малолетни и 
непълнолетни лица се изследва целта на пъту­
ването и дали в предоставената информация 
са налице несъответствия или противоречия.
Чл. 49. (1) На малолетни или непълнолетни 
български граждани, пътуващи с родител, 
настойник или попечител, се извършват про­
верките по чл. 48, като при установяване на 
наложена забрана или на несъответствия или 
противоречия в предоставената информация, 
свързана с пътуването, същите не се допускат 
за излизане от страната.
(2) На малолетни и непълнолетни българ­
ски граждани, пътуващи без придружител 
или с придружител, който не е техен роди­
тел, настойник или попечител, се извършват 
проверките по чл. 48, като се установява и 
наличието на съгласие на родителите, нас­
тойниците или попечителите, малолетните 
и непълнолетните български граждани да 
напуснат Република България, което съгласие 
може да бъде удостоверено и с подкрепящ 
документ (декларация, пълномощно или дру­
ги). При установяване на наложена забрана 
или на несъответствия или противоречия в 
предоставената информация за пътуването, 
или при липса на съгласие, малолетните и 
непълнолетните български граждани не се 
допускат за излизане от страната.
(3) При пътуване на малолетни и непъл­
нолетни български граждани в организирани 
групи ръководителят на групата може да 
подпише декларация на ГКПП, с която се 
задължава да ги върне в Република България 
след приключване на мероприятието. В този 
случай за малолетните и непълнолетните 
български граждани се извършват проверките 
по чл. 48.
Чл. 50. (1) Не се изисква установяването на 
съгласие по чл. 49, ал. 2 при представяне на